চৌদ্দগ্রাম (কুমিল্লা) সংবাদদাতা : জাতীয় শোক দিবসে হামদর্দ ল্যাবরেটরিজ ওয়াকফ্ বাংলাদেশ কুমিল্লার চৌদ্দগ্রাম শাখার উদ্যোগে শতাধিক গরীব ও অসহায় মানুষকে বিনামুল্যে চিকিৎসা ও ওষুধ প্রদান করা হয়েছে। এ উপলক্ষ্যে আয়োজিত অনুষ্ঠানে গতকাল বুধবার সকালে প্রধান অতিথি ছিলেন হাকিম মৌলভী আবুল খায়ের। হামদর্দ চৌদ্দগ্রাম শাখার ব্যবস্থাপক মনির হোসেনের সভাপতিত্বে অন্যান্যের মধ্যে উপস্থিত ছিলেন হাকিম কামরুন নাহার, উচ্চমান সহকারী আওরঙ্গজেব চৌধুরী, মেডিকেল প্রতিনিধি ফারুক হোসেন, হাবিবুর রহমান, ওমর ফারুক প্রমুখ।